Неколико пута, током Првог светског рата, британска флота је предлагала свом азијском савезнику, да им да у најам сва четири бојна крсташа класе Конго, међутим такви захтеви су увек одбијени. По оцени неких историчара, да је до таквог договора дошло, исход Јиландске битке, највероватније би био потпуно другачији. Након битке, у којој су британци изгубили између осталог и три бојна крсташа, они су захтевали да се "Конго" пошаље у британске воде, како би се појачала „Велика флота“, но Јапанци ни овог пута нису желели да прихвате такав предлог.